பூணொணாததோரன்பு பூண்டு பொருந்திநாள்தொறும் போற்றவும் நாணொணாததோர்நாணம் எய்தி நடுக்கடலுள் அழுந்திநான் பேணொணாதபெருந்துறைப்பெருந் தோணிபற்றியுகைத்தலுங் காணொணாத்திருக்கோலம் நீவந்து காட்டினாய் கழுக்குன்றிலே. கோலமேனிவராக மேகுணமாம் பெருந்துறைக்கொண்டலே சீலமேதும் அறிந்திலாத என் சிந்தை வைத்த சிகாமணி ஞாலமேகரியாக நானுனை நச்சி நச்சிட வந்திடுங் காலமேஉனை ஓதநீ வந்து காட்டினாய் கழுக்குன்றிலே.